Document ID: /roh_data/filtered/fineweb-2-filterrobots_roh.jsonl.gz/61434

Plinavant pretendan ils delegads da la SPD da surmuntar il frain a l'indebitament per pussibilitar da far dapli investiziuns. Avant aveva il schef da partida Norbert Walter-Borjans pretendì da francar la fin dal frain a l'indebitament en la constituziun.
L'Union na vul betg
Cun quellas pretensiuns ristga la SPD dentant ina dispita entaifer la Union. Per la scheffa da la CDU Annegret Kramp-Karrenbauer na vegni per exempel betg en dumonda da francar il frain a l'indebitament en la constituziun, uschia è ella s'exprimida envers la gasetta «Frankfurter Allgemeinen Sonntagszeitung». Il president da la secziun naziunala da la CSU en il Bundestag, Alexander Dobrindt ha accentuà che da midar la lescha fundamentala en quest reguard fiss «dal tuttafatg sbaglià».
Ina taglia sin facultad ha quai gia dà en Germania. Il 1995 aveva la dretgira constituziunala tudestga declerà la taglia sin facultad sco cuntraria a la constituziun ed abolì ella. Il 2017 ha la SPD desistì da agiuntar en ses program electoral da puspè reintroducir questa taglia.
Ord l'archiv
RTR novitads 17:00